31. ΒΑΣΙΛΙΚΟΝ ΔΙΑΤΑΓΜΑ της 6/11 Φεβρ. 1939 Περί του τρόπου λειτουργίας επιτροπών Α.Ν. 1366/1938 «περί απαγορεύσεως δικαιοπραξιών εις παραμεθορίους, παρακτίους περιοχάς κλπ.». Άρθρ.1.-Της υπό του άρθρ. 2 εδ. 2 του υπ’ αριθ. 1366/1938 Α. Νόμου προβλεπομένης επιτροπής προεδρεύει ο εκ των μελών αυτής οριζόμενος εκάστοτε δι’ αποφάσεως του υπουργού της Γεωργίας. Δι’ αποφάσεως του αυτού υπουργού ορίζεται εκάστοτε και ο γραμματεύς της επιτροπής. Οι αναπληρωταί των μελών της επιτροπής ορίζονται δι’ αποφάσεως των οικείων υπουργών. Άρθρ.2.-Η επιτροπή συγκαλείται υπό του διευθυντού της διευθύνσεως εποικισμού του υπουργείου Γεωργίας, δι’ εγγράφου προσκλήσεως αναγραφούσης την ημερησίαν διάταξιν και διανεμομένης 24 τουλάχιστον ώρας προ της δια της προσκλήσεως οριζομένης ως ώρας ενάρξεως της συνεδριάσεως. Άρθρ.3.-«Η Επιτροπή συνεδριάζει νομίμως παρόντων τριών τουλάχιστον εκ των μελών αυτής, εξ ων τα δύο δέον απαραιτήτως να ώσιν αντιπρόσωποι του Υπουργείου Εθνικής Αμύνης και δη ο εις της Γενικής Διευθύνσεως Στρατού και ο έτερος της Γεν. Διευθύνσεως Ναυτικού, γνωμοδοτεί δε οσάκις απαιτείται γνωμοδότησις ή προτείνει οσάκις απαιτείται πρότασις αυτής κατά πλειοψηφίαν. Εν ισοψηφία νικά εις απάσας τας περιπτώσεις η ψήφος του Προέδρου». Το άρθρον 3 αντικατεστάθη ως άνω δια του Β.Δ. 5 Ιαν./28 Φεβρ. 1942. Άρθρ.4.-Η επιτροπή έχει ιδίαν σφραγίδα φέρουσαν εν μέσω το εθνόσημον και κύκλωθεν τας λέξεις «επιτροπή άρθρ. 2 Α.Ν. 1366/1938». Παρά τη επιτροπή τηρείται βιβλίον πρακτικών εις ο καταχωρούνται εν περιλήψει αι συζητήσεις με τας γνώμας της πλειοψηφίας και μειοψηφίας, ως και αι γνωμοδοτήσεις και προτάσεις αυτής. Τα πρακτικά υπογράφονται παρά του προέδρου, των μελών και του γραμματέως, αναγιγνώσκονται δε και επικυρούνται κατά την αυτήν ή την επομένην συνεδρίασιν. Άρθρ.5.-Των υπό της γ΄παραγράφου του εδαφ. 2 του άρθρ. 2 του υπ’ αριθ. 1366/1938 Α. Νόμου προβλεπομένων επιτροπών προεδρεύουσιν οι οικείοι νομάρχαι. Αναπληρωταί των εκ των μελών επιτροπών νομάρχου και προϊσταμένου γεωργικής υπηρεσίας είναι οι νομίμως αναπληρούντες αυτούς εις τα κύρια καθήκοντά των. Τους γραμματείς των επιτροπών ορίζουσιν οι νομάρχαι.  Άρθρ.6.-Αι περί ων το προηγούμενον άρθρον επιτροπαί συγκαλούνται υπό του προέδρου αυτών δι’ εγγράφου προσκλήσεως αναγραφούσης την ημερησίαν διάταξιν και διανεμομένης 24 τουλάχιστον ώρας προ της δια ταύτης οριζομένης ως ώρας ενάρξεως της συνεδριάσεως. Αι επιτροπαί συνεδριάζουσι νομίμως, παρόντων πάντων των μελών αυτών, αποφαίνονται δε επί των υποβαλλομένων αυταίς αιτήσεων προς χορήγησιν βεβαιώσεων κατά το άρθρ. 2 εδαφ. 2 του υπ’ αριθ. 1366/1938 Α.Νόμου, ή προς άρσιν της απαγορεύσεως του άρθρ. 1 του ιδίου νόμου, κατά πλειοψηφίαν. Εξαιρετικώς εν περιπτώσει διαφωνίας του στρατιωτικού μέλους των επιτροπών ως προς την άρσιν της απαγορεύσεως του άρθρ. 1 του υπ’ αριθ. 1366/1938 Α.Νόμου, αι επιτροπαί δεν δύνανται να λάβωσιν απόφασιν περί άρσεως της απαγορεύσεως κατά πλειοψηφίαν, αλλά διαβιβάζουσι δια του προέδρου αυτών τον φάκελλον της υποθέσεως, εφ’ ης η διαφωνία, εις το υπουργείον Γεωργίας προς λήψιν αποφάσεως υπό του υπουργού της Γεωργίας μετά γνώμην της επιτροπής περί ης το άρθρ. 1 του παρόντος. Άρθρ.7.-Αι επιτροπαί έχουσιν ιδίαν σφραγίδα φέρουσαν εν τω μέσω το εθνόσημον και κύκλωθεν τας λέξεις «επιτροπή άρθρ. 2 Α.Ν. 1366/1938 περιφερείας …». Παρά ταις επιτροπαίς τηρούνται τα εξής βιβλία: α)βιβλίον πρακτικών, εις ο καταχωρούνται εν περιλήψει αι συζητήσεις με τας γνώμας της πλειοψηφίας και μειοψηφίας, ως και αι λαμβανόμεναι αποφάσεις, β)πρωτόκολλον εισερχομένων και εξερχομένων εγγράφων. Τα πρακτικά υπογράφονται υπό του προέδρου, των μελών και του γραμματέως, αναγιγνώσκονται δε και επικυρούνται κατά την ιδίαν ή την επομένην συνεδρίασιν. Αι υπό των επιτροπών εκδιδόμεναι αποφάσεις κοινοποιούνται τοις ενδιαφερομένοις μερίμνη του προέδρου αυτών. Άρθρ.8.-Αι επιτροπαί απευθύνουσιν εντός της αρμοδιότητός των έγγραφα προς οιανδήποτε αρχήν και δέχονται τοιαύτα ή αναφοράς ως και αιτήσεις ιδιωτών σχετικάς με την αρμοδιότητά των. Δια την ουσιαστικήν εξακρίβωσιν των εις την αρμοδιότητά των υπαγομένων αντικειμένων, αι επιτροπαί δύνανται να χρησιμοποιώσιν οιονδήποτε αποδεικτικόν μέσον, μη δεσμευόμεναι παρ’ ουδεμιάς διατάξεως νόμου. Επίσης δύνανται, αν κρίνωσι τούτο αναγκαίον, να μεταβαίνωσιν επί τόπου εις τα κτήματα περί ων αι υποβαλλόμεναι αυταίς αιτήσεις περί χορηγήσεως βεβαιώσεως κατά το άρθρ. 2 εδάφ. 2 του Α.Ν. 1366/1938 ή περί άρσεως της απαγορεύσεως του άρθρ. 1 του ιδίου νόμου. Σελ. 311 Απαγορευμένες και Ανώμαλες δικαιοπραξίες 17.Γ.δ.31 Ο υπουργός της Γεωργίας, επί τη αιτήσει των ενδιαφερομένων, υποβαλλομένη εντός μηνός από της κοινοποιήσεως αυτοίς των σχετικών αποφάσεων των κατά το άρθρ. 5 του παρόντος επιτροπών, δύναται, εντός δύο μηνών από της πρωτοκολλήσεως της ανωτέρω αιτήσεως εν τω υπουργείω Γεωργίας, να τροποποιήση τας αποφάσεις των ανωτέρω επιτροπών, μετά σύμφωνον γνώμην της κατά το άρθρ. 1 του παρόντος επιτροπής. 